**Ministru kabineta noteikumu projekta „Grozījumi Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”” sākotnējās ietekmes novērtējuma ziņojums**

**(anotācija)**

|  |  |  |  |
| --- | --- | --- | --- |
| I. Tiesību akta projekta izstrādes nepieciešamība | | | |
| 1. | Pamatojums | | Valdības rīcības plāna Deklarācija par Valda Dombrovska vadītā Ministru kabineta iecerēto darbību īstenošanu, kas apstiprināts ar Ministru kabineta 2012.gada 16.februāra rīkojumu Nr.84, 123.2.punkts. Ministru kabineta 2013.gada 19.marta sēdes protokola Nr.15 36§ 5.1.apakšpunkts un 2013.gada 27.augusta sēdes protokola Nr.46 102§ 1.punkts. |
| 2. | Pašreizējā situācija un problēmas | | Ministru kabineta 2012.gada 16.februāra rīkojums Nr.84 "Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai" 123.2. apakšpunktā paredzēts uzdevums - pilnveidot sociālo garantiju sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm (turpmāk – amatpersonas), uzlabojot veselības aprūpi un pārskatot pabalstu sistēmu, ja amatpersona, kura, pildot ar dzīvības vai veselības apdraudējumu (risku) saistītus dienesta pienākumus, ir cietusi nelaimes gadījumā un guvusi ievainojumu vai sakropļojumu vai kuras veselībai nodarīts citāds kaitējums.  Ar Iekšlietu ministrijas 2011.gada 29.jūnija rīkojumu Nr.1010 tika izveidota darba grupa, kuras uzdevums bija izvērtēt normatīvajos aktos paredzētās sociālās garantijas amatpersonām un sagatavot priekšlikumus sociālo garantiju sistēmas pilnveidošanai.  Ministru kabinets 2012.gada 6.marta sēdē (protokola Nr.12 16.§ 3.punkts) uzdeva finanšu ministram izveidot starpinstitūciju darba grupu, lai izvērtētu normatīvajos aktos noteiktās sociālās garantijas karavīriem un amatpersonām ar speciālajām dienesta pakāpēm un izstrādātu priekšlikumus par to iespējamu pilnveidošanu. Ar Finanšu ministrijas 2012.gada 22.maija rīkojumu Nr.257 tika izveidota starpinstitūciju darba grupa.  Ministru kabineta 2013.gada 19.marta sēdē tika pieņemts zināšanai Informatīvais ziņojums "Priekšlikumi par normatīvajos aktos noteikto sociālo garantiju karavīriem un amatpersonām ar speciālajām dienesta pakāpēm iespējamu pilnveidošanu" (prot.Nr.15, 36.§).  Atšķirībā no lielākās daļas valsts pārvaldē nodarbinātajiem, amatpersonu dienesta pienākumu pildīšana ir saistīta ar risku veselībai un dzīvībai, kā arī iespējamu bojāeju. Tādēļ amatpersonu sociālo garantiju paketei jābūt tādai, kas ietver specifiskas sociālās garantijas, ar mērķi noteiktā apjomā kompensēt izdevumus vai dažāda veida zaudējumus, kas radušies dienesta pildīšanas rezultātā. Būtiskākās sociālās garantijas, kas jāpilnveido, ir izdevumu segšana veselības saglabāšanai un uzlabošanai, gan arī finansiāla rakstura kompensācijas, ja veselības bojājuma dēļ ir iestājusies invaliditāte, kuras rezultātā ir pasliktinājusies dzīves kvalitāte vai arī iestājusies nespēja turpināt dienestu. Specifiska iezīme amatpersonu dienestam ir iespējamā fiziskā, emocionālā vai psiholoģiskā pārslodze un stress. Tādēļ tām amatpersonām, kuras ir nonākušas šādās situācijās, jānodrošina iespēja saņemt atbilstošu psihologu un mediķu palīdzību.  Konceptuāli tika atbalstīti šādi pasākumi, kuri vērsti uz amatpersonu veselības aprūpes pakalpojumu pieejamības paaugstināšanu un veselības aprūpes uzlabošanu: plānveida operāciju, kuras saistītas ar nelaimes gadījumu darbā, apmaksu; obligāto veselības pārbaužu apmaksu; kompensējamo maksas medicīnisko pakalpojumu limitu palielināšanu no 50 līdz 75 latiem gadā 2014.gadā un līdz 100 latiem gadā, sākot no 2015.gada; vakcinācijas izdevumu pret vakcīnregulējamām slimībām bez limita ierobežojuma kompensēšanu; medicīniskās rehabilitācijas kursa vienu reizi gadā pēc nelaimes gadījumiem darbā, pārciestas traumas vai veiktas ķirurģiskas operācijas apmaksu; psiholoģiskā atbalsta dienesta izveidošanu psiholoģiskās palīdzības saņemšanai pēc krīzes situācijām un, nepieciešamības gadījumā, speciālistu izbraukumu uz notikuma vietām nodrošināšanai; veselības aprūpes izdevumu apmaksu bijušajām amatpersonām, kuras no dienesta atvaļinātas veselības stāvokļa dēļ un kuras veselības bojājumus guvušas, pildot dienesta pienākumus; zobārstniecības izdevumu kompensēšanu ar limitu līdz 50 latiem gadā, kā arī medikamentu iegādes izdevumu kompensēšanu līdz 30 latiem gadā.  Minētās Ministru kabineta sēdes protokola 5.1.apakšpunktā noteikts, ka, ja likumprojekta "Par vidēja termiņa budžeta ietvaru 2014., 2015. un 2016.gadam" sagatavošanas procesā tiek atbalstīts šī protokollēmuma 2.1.apakšpunktā minētā pasākuma finansējums, Iekšlietu ministrijai izstrādāt un iesniegt izskatīšanai Ministru kabinetā attiecīgus grozījumus Ministru kabineta 2010.gada 21.jūnija noteikumos Nr.569 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus".  Iekšlietu ministrija, atbilstoši Ministru kabineta 2012.gada 11.decembra noteikumiem Nr.867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” izstrādāja jaunās politikas iniciatīvas.  Ministru kabineta 2013.gada 27.augusta sēdē (prot.Nr.46, 102.§ 1.p.) pamatā tika atbalstīta valsts budžeta līdzekļu novirzīšana jaunajām politikas iniciatīvām 2014., 2015. un 2016.gadā saskaņā ar iesniegto informāciju „Par valsts budžeta jaunajām politikas iniciatīvām 2014., 2015. un 2016.gadam” tostarp Iekšlietu ministrijas jaunajai politikas iniciatīvai „Veselības aprūpes pakalpojumu pieejamības paaugstināšana Iekšlietu ministrijas padotības iestāžu un Ieslodzījuma vietu pārvaldes amatpersonām ar speciālajām dienesta pakāpēm”.  Ņemot vērā minēto, ir nepieciešami grozījumi Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” un ir izstrādāts Ministru kabineta noteikumu projekts „Grozījumi Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”” (turpmāk – Projekts).  Šobrīd Ministru kabineta 2010.gada 21.jūnija noteikumu Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” 2.5.apakšpunkts paredz kompensēt amatpersonai medicīniskās rehabilitācijas kursu, ne ilgāku par divām nedēļām, viena gada laikā pēc nelaimes gadījuma, ja tas nepieciešams amatpersonai, kura, pildot dienesta pienākumus, ir cietusi nelaimes gadījumā un guvusi smagu vai vidēji smagu veselības bojājumu. Ministru kabinets konceptuāli atbalstīja medicīniskā rehabilitācijas kursa apmaksu vienu reizi gadā ne tikai pēc nelaimes gadījumiem darbā, bet arī pēc pārciestas traumas vai veiktas ķirurģiskas operācijas. Tādējādi nepieciešams izteikt jaunā redakcijā Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” 2.5.apakšpunktu. Minētais regulējums nodrošinās ātrāku un efektīvāku amatpersonu darba spēju atjaunošanos.  Ministru kabinets konceptuāli atbalstīja kompensējamo maksas medicīnisko pakalpojumu limitu palielināšanu no 50 līdz 75 latiem gadā 2014.gadā. Atbilstoši Ministru kabineta 2012.gada 27.jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunktam normatīvos aktus, kuros minētas latos izteiktas naudas summas, ir jākonvertē uz *euro* līdz 2014.gada 1.janvārim, līdz ar to nepieciešams projekta 4.3.apakšpunktā paredzēto amatpersonu izdevumu kompensēšanu noteikt *euro*. Grozījumi sagatavoti atbilstoši *Euro* ieviešanas kārtības likuma 32.panta otrajai daļai.  Aprēķins veikts, izmantojot kursu EUR 1 = LVL 0,702804.  Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” noteikts, ka ķirurģisko operāciju apmaksu Iekšlietu ministrijas veselības un sporta centrs garantē ārstniecības iestādei, kura saskaņā ar normatīvajiem aktiem par veselības aprūpes organizēšanas un finansēšanas kārtību ir iekļauta to ārstniecības iestāžu sarakstā, kuras sniedz stacionāros sekundāros un terciāros veselības aprūpes pakalpojumus. Šīs ārstniecības iestādes ir minētas Ministru kabineta 2006.gada 19.decembra noteikumu Nr. 1046 „Veselības aprūpes organizēšanas un finansēšanas kārtība” 24.pielikumā „Slimnīcas, kuras sniedz valsts apmaksātos veselības aprūpes pakalpojumus, un valsts pārvaldes iestādes, kuras sniedz veselības aprūpes pakalpojumus”. Esošā redakcija ietver šo noteikumu 24.pielikuma 1.punktā minētās ārstniecības iestādes, bet neietver citas ārstniecības iestādes (dienas stacionārus), kurās arī var veikt amatpersonai nepieciešamo ārstēšanos un, kuros iespējamas mazākas izmaksas. Amatpersonām, kurām ieteikta ārstēšanās pie speciālistiem, kuri specializējušies sporta traumu ārstēšanā, Iekšlietu ministrijas veselības un sporta centrs nevar nodrošināt ārstēšanās apmaksu, jo šīs ārstniecības iestādes nav Nacionālā veselības dienesta līgumiestāžu sarakstā.  Tādējādi ir nepieciešams izteikt jaunā redakcijā Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” 8.punkta pēdējo teikumu. |
| 3. | Saistītie politikas ietekmes novērtējumi un pētījumi | | Ar Iekšlietu ministrijas 2011.gada 29.jūnija rīkojumu Nr.1010 izveidotās darba grupas ziņojums „Par priekšlikumiem sociālo garantiju sistēmas pilnveidošanai Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”. Ar Finanšu ministrijas 2012.gada 22.maija rīkojumu Nr.257 izveidotās starpinstitūciju darba grupas ietvaros veiktie pētījumi un tās darbības rezultātā tapušais informatīvais ziņojums "Priekšlikumi par normatīvajos aktos noteikto sociālo garantiju karavīriem un amatpersonām ar speciālajām dienesta pakāpēm iespējamu pilnveidošanu" |
| 4. | Tiesiskā regulējuma mērķis un būtība | | Projekta mērķis ir pilnveidot amatpersonu sociālo garantiju sistēmu, uzlabojot un paplašinot amatpersonām nepieciešamās apmaksātās veselības aprūpes apjomu, lai nodrošinātu motivāciju uzsākt un turpināt dienestu.  Projekts paredz:   1. apmaksātu medicīniskās rehabilitācijas kursu, ne ilgāku par divām nedēļām viena gada laikā pēc nelaimes gadījumā darbā, pārciestas traumas vai veiktas ķirurģiskas operācijas. 2. iespēju veikt apmaksātus augstu tehnoloģiju diagnostiskos izmeklējumus, ja tādi nepieciešami diagnozes precizēšanai un amatpersonas veselības stāvokļa izvērtēšanai. Šo izmeklējumu apmaksu ārstniecības iestādei Iekšlietu ministrijas veselības un sporta centrs garantēs ar samaksas garantijas vēstuli. 3. palielinātu kompensējamo izdevumu apjomu, (no 2014.gada 1.janvāra līdz 107 *euro*) par veselības aprūpes pakalpojumiem, kuru izdevumus amatpersona ir apmaksājusi no saviem finanšu līdzekļiem. 4. kompensāciju par vakcināciju pret infekcijas slimībām, ar kurām amatpersona var inficēties, pildot dienesta pienākumus (B hepatītu, ērču encefalītu, bet amatpersonām, kuras piedalās starptautiskajās glābšanas operācijās, misijās vai dodas komandējumā uz ārvalstīm, arī izdevumus par nepieciešamajām papildu obligātām vakcinācijām). Šie izdevumi amatpersonai tiks kompensēti papildus noteiktajam kompensējamo izdevumu par veselības aprūpes pakalpojumiem limitam. 5. paplašināt ārstniecības iestāžu loku, nosakot, ka amatpersonām ir iespēja saņemt apmaksātu ārstēšanos ārstniecības iestādēs, kuras sniedz valsts apmaksātus veselības aprūpes pakalpojumus, vai iestādē, kas specializējusies sporta traumu ārstēšanā. 6. apmaksāt amatpersonai zobārstniecības un zobu higiēnas pakalpojumus, nosakot, ka minētos pakalpojumus apmaksā, kompensējot amatpersonām to izdevumus 50% apmērā, bet kopumā ne vairāk kā 72 *euro* apmērā kalendāra gadā katrai amatpersonai. Zobārstniecības pakalpojumi ietver – zobu labošanu, nepieciešamos diagnostiskos izmeklējumus, zobu ekstrakciju un nepieciešamo anestēziju. 7. apmaksāt ārstniecības personas nozīmētu medikamentu iegādi, nosakot, ka minētos pakalpojumus apmaksā, kompensējot amatpersonām to izdevumus 50 % apmērā, bet kopumā ne vairāk kā 43 *euro* apmērā kalendāra gadā katrai amatpersonai. Ar medikamentiem tiek saprastas - zāles, kas sagatavotas noteiktam ievadīšanas veidam konkrētā formā un kas tiek izplatītas ar konkrētu nosaukumu konkrētā iepakojumā. 8. noteikt ambulatori veicamās injekcijas un fizikālās medicīnas pakalpojumus kā izņēmumu neapmaksājamo un nekompensējamo pakalpojumu uzskaitījumā.   Projekts pilnībā atrisina anotācijas 1.sadaļas 2.punktā minētās problēmas. |
| 5. | Projekta izstrādē iesaistītās institūcijas | | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | | Ar Iekšlietu ministrijas 2011.gada 29.jūnija rīkojumu Nr.1010 izveidotā darba grupā tika pieaicināti sociālie partneri – Latvijas apvienoto policistu arodbiedrības, Neatkarīgās policistu arodbiedrības, Latvijas Iekšlietu darbinieku arodbiedrības, Latvijas Policistu arodbiedrības, Latvijas Juristu apvienības, Latvijas Robežsargu asociācijas, Latvijas Brīvo arodbiedrību savienības un arodbiedrības „LABA” deleģētie pārstāvji. |
| 7. | Cita informācija | | Nav. |
| **II. Tiesību akta projekta ietekme uz sabiedrību** | | | |
| 1. Sabiedrības mērķgrupa | | Amatpersonas ar speciālajām dienesta pakāpēm:  Iekšlietu ministrijas sistēmas iestādēs – 12000,  Ieslodzījuma vietu pārvaldē - 2500. | |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | Projekts šo jomu neskar. | |
| 3. Tiesiskā regulējuma finansiālā ietekme | | Projekts šo jomu neskar. | |
| 4. Tiesiskā regulējuma nefinansiālā ietekme | | Projekts šo jomu neskar. | |
| 5. Administratīvās procedūras raksturojums | | Projekts šo jomu neskar. | |
| 6. Administratīvo izmaksu monetārs novērtējums | | Projekts šo jomu neskar. | |
| 7. Cita informācija | | Nav. | |
| |  |  |  |  |  |  | | --- | --- | --- | --- | --- | --- | | III. Tiesību akta projekta ietekme uz valsts budžetu un pašvaldību budžetiem | | | | | | | Rādītāji | 2013.gads | | Turpmākie trīs gadi (tūkst. *euro*) | | | | 2014.gads | 2015.gads | 2016.gads | | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu | | 1 | 2 | 3 | 4 | 5 | 6 | | 1. Budžeta ieņēmumi: | 668,6 | 0 | 284,3 | 312,7 | 792,9 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 668,6 | 0 | 284,3 | 312,7 | 792,9 | | 1.2. valsts speciālais budžets | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | | 2. Budžeta izdevumi: | 668,6 | 0 | 284,3 | 312,7 | 792,9 | | 2.1. valsts pamatbudžets | 668,6 | 0 | 284,3 | 312,7 | 792,9 | | 2.2. valsts speciālais budžets | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | | 3.Finansiālā ietekme: | 0 | 0 | 0 | 0 | 0 | | 3.1.valsts pamatbudžets | 0 | 0 | 0 | 0 | 0 | | 3.2.speciālais budžets | 0 | 0 | 0 | 0 | 0 | | 3.3.pašvaldību budžets | 0 | 0 | 0 | 0 | 0 | | 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | | 0 | 0 | 0 | 0 | | 0 | 0 | 0 | 0 | | 5.Precizēta finansiālā ietekme: | X | 0 | 0 | 0 | 0 | | 5.1.valsts pamatbudžets | 0 | 0 | 0 | 0 | | 5.2.speciālais budžets | 0 | 0 | 0 | 0 | | 5.3.pašvaldību budžets | 0 | 0 | 0 | 0 | | 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts paredz valsts pamatbudžeta izdevumu palielinājumu:   * 2014.gadā – 199 780 latu (284 261 *euro*) apmērā; * 2015.gadā – 219 780 latu (312 719 *euro*) apmērā; * 2016.gadā un turpmāk katru gadu – 557 280 latu (792 938 *euro*) apmērā.   Izdevumu palielinājums paredzēts šādiem veselības aprūpes pakalpojumu pieejamības uzlabošanas pasākumiem:   1. Izdevumi kompensāciju par veikto vakcināciju izmaksas nodrošināšanai 2014.gadā un turpmāk katru gadu 109 780 latu (156 203 *euro*) apmērā (IKK 1228), kas paredz kompensēt veiktos izdevumus par vakcināciju pret ērču encefalītu un B-hepatītu (bet amatpersonām, kuras piedalās starptautiskajās glābšanas misijās vai dodas komandējumā uz ārvalstīm, arī izdevumus par nepieciešamajām papildu obligātajām vakcinācijām) bez limita ierobežojuma amatpersonām, kurām, pildot dienesta pienākumus, pastāv risks inficēties ar šādām slimībām.   *Vakcinācijai pret ērču encefalītu:*  *vidējā vakcīnas cena (2012.gada pavasarī) Ls 18 (25,61 euro) x prognozējamais personu skaits gadā, kurām izmaksā kompensācijas par veiktajām vakcinācijām 4 950 = Ls 89 100 (126 778 euro)*  *Vakcinācijai pret B-hepatītu:*  *vidējā vakcīnas cena (2012.gada pavasarī) Ls 11 (15,65 euro) x prognozējamais personu skaits gadā, kurām izmaksā kompensācijas par veiktajām vakcinācijām 1 880 = Ls 20 680 (29 425 euro)*   1. Izdevumi kompensāciju par veselības aprūpei izlietoto līdzekļu limita paaugstināšanu no 50 latiem (71,14 *euro*) līdz 75,20 latiem (107 *euro*) izmaksas nodrošināšanai 2014.gadā 20 000 latu (28 457 *euro*) apmērā un 2015.gadā un turpmāk katru gadu limita paaugstināšanai līdz 100,50 latiem (143 *euro*) izmaksas nodrošināšanai 40 000 latu (56 915 *euro*) apmērā (IKK 1228).   *No statistikas datiem par 2010.-2012.gadu izriet, ka vidējais izmaksātās kompensācijas apmērs 2010.-2012.gadā sastāda 47,25% no šobrīd spēkā esošā maksimālā kompensācijas apmēra, t.i., 50 latiem (71,14 euro) gadā.*  *Pieņemot, ka izmaksāto kompensāciju vidējais skaits paliek nemainīgs, bet kompensācijas vidējais apmērs ir 47,25 % no maksimālā kompensācijas apmēra, papildus nepieciešamais finansējums 2014.gadā kompensējamā limita palielinājumam no Ls 50 (71,14 euro) līdz Ls 75,20 (107 euro) gadā ir 20 000 latu (28 457 euro):*  *30571 x Ls 35,442 – Ls 88 3403 = Ls 20 000 (28 457 euro),*  *kur*  *1- vidējais izmaksāto kompensāciju skaits;*  *2- vidējais kompensācijas apmērs 47,25 % no Ls 75;*  *3- 2012.gadā faktiski izlietotā summa kompensāciju izmaksai.*   1. Izdevumi medicīniskās rehabilitācijas kursa apmaksai 2014.gadā un turpmāk katru gadu 70 000 latu (99 601 *euro*) apmērā (IKK 2234), kas paredz apmaksāt amatpersonām rehabilitācijas kursu līdz divām nedēļām vienu reizi gadā pēc nelaimes gadījuma darbā, pārciestas traumas un veiktas ķirurģiskas operācijas.   *Plānotais apmaksāto rehabilitācijas kursu skaits gadā 200 x vidējā rehabilitācijas kursa cena Ls 350 (498 euro) = Ls 70 000 (99 601 euro).*   1. Izdevumi zobārstniecības izdevumu kompensēšanai 2016.gadā un turpmāk katru gadu 225 000 latu (320 146 *euro*) apmērā (IKK 1228), kas paredz kompensēt veiktos izdevumus par zobārstniecības un zobu higiēnas pakalpojumiem, bet kopumā ne vairāk kā 72 *euro* apmērā kalendāra gadā katrai amatpersonai.   *Plānotais izmaksāto kompensāciju skaits 4500 x kompensācijas apmērs Ls 50 (71,14 euro) = Ls 225 000 (320 146 euro).*   1. Izdevumi medikamentu iegādes izdevumu kompensēšanai 2016.gadā un turpmāk katru gadu 112 500 latu (160 073 *euro*) apmērā (IKK 1228), kas paredz kompensēt veiktos izdevumus par ārstniecības personas nozīmētu medikamentu iegādi, bet kopumā ne vairāk kā 43 *euro* apmērā kalendāra gadā katrai amatpersonai.   *Plānotais izmaksāto kompensāciju skaits 3750 x kompensācijas apmērs Ls 30 (43 euro) = Ls 112 500 (160 073 euro).* | | | | | | 6.1. detalizēts ieņēmumu aprēķins | | 6.2.detalizēts izdevumu aprēķins | | 7. Cita informācija | Izdevumi plānoti Iekšlietu ministrijas budžeta apakšprogrammā 38.05.00 „Veselības aprūpe un fiziskā sagatavotība”.  Izdevumi pa pasākumiem un izdevumu klasifikācijas kodiem var tikt precizēti atbilstoši faktiskajai situācijai. | | | | | | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Iekšlietu ministrijas veselības un sporta centrs. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekta izpildes rezultātā nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekta izpildes rezultātā nav plānots likvidēt kādu esošu institūciju. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekta izpildes rezultātā nav plānots reorganizēt esošu institūciju vai arī apvienot esošas institūcijas. |
| 6. | Cita informācija | Nav. |

Anotācijas IV, V, un VI sadaļa –projekts šīs jomas neskar.

Iekšlietu ministrs R. Kozlovskis

Vīza: valsts sekretāre I.Pētersone-Godmane

05.12.2013.14:45

2623

Iekšlietu ministrijas veselības un

sporta centra direktors

U.Iskrovs

67829851, [ugis.iskrovs@iem.gov.lv](mailto:ugis.iskrovs@iem.gov.lv)